Marvel Cinematic Universe: Neljäs vaihe

| Neljäs vaihe> Phase Four |
| --- | --- |
Perustuu:  Marvel Comicsin sarjakuvahahmoihin
Tuottaja:   Kevin Feige  Jonathan Schwartz (SC)  Nate Moore (Eternals, BP:WF)  Amy Pascal (SM:NWH)  Brad Winderbaum (T:LaT) 
Valmistustiedot
Valmistusmaa:   Yhdysvallat
Tuotantoyhtiö:   Marvel Studios  Marvel Studios Animation (WIF & IAG)  Columbia Pictures (NWH) 
Levittäjä:   Walt Disney StudiosMotion Pictures  Sony Pictures Releasing (NWH)  Disney Platform Distribution (Disney+-sarjat) 
Ensi-ilta:  2021–2022
Alkuperäiskieli:  englanti
Budjetti:  Yhteensä (7 elokuvaa): 1,601 miljardia $
Tuotto:  Yhteensä (7 elokuvaa): 5,702 miljardia $
Edeltäjä:  Kolmas vaihe
Seuraaja:  Viides vaihe
 [ Muokkaa Wikidatassa ]   
Infobox OKVirheellinen NIMI-arvo: 
Neljäs vaihe (engl. Phase Four) on sarja yhdysvaltalaisia Marvel Cinematic Universeen (MCU) sijoittuvia supersankarielokuvia ja -televisiosarjoja, jotka perustuvat Marvel Comicsin sarjakuviin. Neljänteen vaiheeseen kuuluu seitsemän elokuvaa, kahdeksan Disney+-sarjaa ja kaksi Disney+-spesiaalia. Neljäs vaihe alkoi tammikuussa 2021 sarjalla WandaVision, kun taas elokuvista julkaistiin ensimmäisenä Black Widow heinäkuussa 2021. Vaihe päättyi marraskuun 2022 lopulla Disney+-spesiaaliin The Guardians of the Galaxy Holiday Special. Kevin Feige oli mukana kaikkien vaiheen elokuvien tuottajana ja kaikkien sarjojen ja televisiospesiaalien vastaavana tuottajana. Hänen lisäkseen Jonathan Schwartz oli mukana tuottamassa Shang-Chi and the Legend of the Ten Ringsiä, Nate Moore oli mukana tuottamassa Eternalsia ja Black Panther: Wakanda Foreveria, Amy Pascal oli mukana tuottamassa Spider-Man: No Way Homea, ja Brad Winderbaum oli mukana tuottamassa Thor: Love and Thunderia.
Edellisten vaiheiden elokuvien päänäyttelijöistä Tom Holland, Benedict Cumberbatch, Chris Hemsworth palasivat näyttelemään Peter Parkeria / Hämähäkkimiestä, Stephen Strangea / Tohtori Outoa ja Thoria. Lisäksi edellisen vaiheiden elokuvien sivunäyttelijöistä Natasha Romanoffia / Mustaa Leskeä aiemmin näytellyt Scarlett Johansson esiintyi ensimmäistä ja viimeistä kertaa pääroolissa, ja Letitia Wright palasi näyttelemään uudeksi Mustaksi Pantteriksi ryhtyvää Shuria. Elizabeth Olsen, Paul Bettany, Anthony Mackie, Sebastian Stan, Tom Hiddleston, Jeremy Renner ja Chris Pratt palasivat Disney+-sarjoihin ja -spesiaaleihin näyttelemään Wanda Maximoffia / Purppuranoitaa, Visionia, Sam Wilsonia / Haukkaa, Bucky Barnesia / Talvisotilasta, Lokia, Clint Bartonia / Haukansilmää ja Peter Quilliä / Tähtilordia.
Uusina päänäyttelijöinä MCU:hun liittyvät elokuvien puolella Simu Liu ja Gemma Chan, jotka näyttelevät Xu Shang-Chi’tä ja Sersiä. Disney+-sarjojen ja Disney+-spesiaalien puolella uusiksi näyttelijöiksi liittyivät Hailee Steinfeld, Oscar Isaac, Iman Vellani, Tatiana Maslany ja Gael García Bernal, jotka näyttelivät Kate Bishopia, Marc Spectoria / Steven Grantia / Kuuritaria / Herra Knightia, Kamala Khania / Neiti Ihmettä, Jennifer Waltersia / Hulktarta ja Jack Russellia / Ihmissutta yössä. Jeffrey Wright ääninäytteli animaatiosarjan What If...? kertojaa Seuraajaa, ja Vin Diesel palaa ääninäyttelemään Grootia lyhytelokuvasarjaan I Am Groot. Lisäksi, Benedict Wong on esiintynyt sivunäyttelijänä useissa neljännen vaiheen projekteissa.
Neljäs vaihe on myös yhdessä viidennen vaiheen ja kuudennen vaiheen ohella osa Multiversumi-saagaa.